./data/stoa0275/stoa026/stoa0275.stoa026.opp-lat1.xml
Tertullian
Et hic enim exhortatio fastidiendae vitae huius obvertitur, siquidemperegrinamur a domino quamdiu vivimus, per fidem incedentes,non per speciem, id est spe, non re  Et ideo subiungit, Fidentes autem et bonum ducentes magis peregrinari a corporeet immorari ad dominum, scilicet ut per speciem magis incedamusquam per fidem, per rem potius quam per spem  Vides quam ethic corporum contemptum ad martyriorum praestantiam referat Nemo enim peregrinatus a corpore statim immoratur penes dominum,nisi ex martyrii praerogativa, paradiso scilicet, non inferis,diversurus  Defecerant autem apostolo verba ad significandum decorpore excessum? An ratione etiam nove loquitur? Temporalemenim absentiam a corpore volens significare peregrinari nos ab eodixit, quoniam qui peregrinatur etiam revertetur in domicilium, Exinde etiam ad omnes, Et ideo gestimus, inquit, sive peregrinantes,sive immorantes placibiles deo esse: omnes enim manifestarinos oportet pro tribunali Christi Iesu  Si omnes, ettotos: si totos, et interiores et exteriores, id est tam animasquam et corpora: Uti unusquisque, inquit, reportet quae per corpus,secundum quae gessit, bonum sive malum  Hoc iam quomodolegas quaero  Quasi turbate enim per hyperbaton struxit Utrumne quae per corpus reportanda erunt, an quae per corpusgesta sunt? Sed et si quae per corpus reportanda sunt, corporalisindubitate resurrectio est, et si quae per corpus gesta sunt, percorpus utique pensanda sunt, per quod et gesta sunt  Ita et totushic a capite tractatus apostoli tali clausula detextus, qua carnisresurrectio ostenditur, secundum haec erit intellegendus quae cumclausula consonant